open-index/open-wikipedia-markdown huggingface dataset:
Indonesian rupia

**Indonesian rupia** on Indonesian rahayksikkö. Sen laittoi liikkeelle ja sitä kontrolloi Indonesian pankki. Indonesian rupian virallinen ISO 4217 -koodi on **IDR**. Kirjainyhdistelmä Rp toimii symbolina kaikissa maan seteleissä ja kolikoissa. Indonesian rupia on ollut käytössä vuodesta 1946. Rupia jaetaan 100 centiin.

Indonesiassa on käytössä 1&nbsp;000, 2&nbsp;000, 5&nbsp;000, 10&nbsp;000, 20&nbsp;000, 50&nbsp;000 ja 100&nbsp;000 rupian setelit sekä 50, 100, 200, 500 ja 1&nbsp;000 rupian kolikot.

1. syyskuuta 2025 yksi euro oli 19&nbsp;259,44 rupiaa, eli yksi rupia oli 0,000052 euroa. Suuren nimellisarvon takia Indonesiassa on mietitty pitkään rahauudistusta, jossa nimellisarvo jaettaisiin tuhannella. Vuoteen 2025 mennessä uudistusta ei ollut tehty.

Rupia on yleinen nimi valuutalle myös monissa muissa Etelä-Aasian maissa.

## Lähteet

## Aiheesta muualla
Gordon Mills

**Gordon Mills** (15. toukokuuta 1935 – 29. heinäkuuta 1986) oli englantilainen lauluntekijä ja manageri. Häntä pidetään yhtenä menestyneimmistä managereista. Hän toimi muun muassa Tom Jonesin, Engelbert Humperdinckin, Gilbert O’Sullivanin ja Lynsey de Paulin managerina.

Kappale ”I’ll Never Get Over You” Johnny Kidd and the Piratesin levyttämänä saavutti neljännen sijan brittiläisillä soittolistoilla 1963. ”I’m the Lucky One” nousi Cliff Richardin esittämänä Top 10 -joukkoon 1964. Vuonna 1965 Mills kirjoitti yhdessä Les Reedin kanssa Tom Jonesille kappaleen ”It’s Not Unusual”, joka nousi soittolistojen kärkisijoille. 

## Gordon Millsin kirjoittamia lauluja
* ”It’s Not Unusual” (1965)
* ”And I Tell the Sea” (1965)
* ”I’ve Got a Heart”
* ”I’ll Never Let You Go”
* ”Not Responsible”
* ”Once Upon a Time” (1965)
* ”Some Other Guy”
* ”The Rose” (1965)
* ”Untrue Unfaithful” (1965)

## Lähteet
Daytime Emmy -palkinto

**Daytime Emmy -palkinnot** (*Daytime Emmy Awards*) on New Yorkin televisiotaiteen ja tieteen kansainvälisen akatemian sekä Los Angelesin televisiotaiteen ja tieteen jakama palkinto parhaille päiväsaikaan esitetyille yhdysvaltalaisille televisio-ohjelmille.

## Kategoriat
* Paras draamasarja
* Paras käsikirjoitus
* Paras ohjaus
* Paras miesnäyttelijä
* Paras naisnäyttelijä
* Paras miessivuosanäyttelijä
* Paras naissivuosanäyttelijä
* Paras nuori miesnäyttelijä
* Paras nuori naisnäyttelijä
* Paras meikki
* Paras hiusmuotoilu
* Paras puvustus
* Paras usealla kameralla kuvaus
* Paras peli-/kilpailuohjelma
* Paras talk show -ohjelma
* Paras esikoulu ikäisten lastensarja
* Paras lastensarja
* Paras lasten-/nuorten-/perhesarja
* Paras elämäntapaohjelma
* Paras lasten animaatio-ohjelma
* Paras erityinen animaatio-ohjelma

## Aiheesta muualla

*Daytime Emmy -palkinnot
Fairchild Aircraft

**Fairchild Aircraft Corporation** oli yhdysvaltalainen ilmailuteollisuusyhtiö, jonka perusti Sherman Fairchild.

Vuonna 1971 yhtiön nimi muuttui muotoon **Fairchild Industries**. Vuonna 1989 Banner Industries of Cleveland osti Fairchildin ja vuotta myöhemmin nimi muuttui muotoon **Fairchild Corporation**.

## Alkuajat

Sherman Fairchild perusti Fairchild Airplane Manufacturing -yhtiön vuonna 1925. Tätä ennen oli perustettu jo Fairchild Aerial Camera Corporation ja Fairchild Aerial Surveys -yhtiöt. Lisäksi Sherman osti Caminez Engine Company -yhtiön ja nimesi sen Fairchild Engine Companyksi, sekä perusti Fairchild Aviation -yhtiön holding-yhtiöksi.

Ensimmäisenä yhdysvaltalaisena lentokonevalmistajana yhtiön koneissa oli umpinainen ohjaamo ja hydraulisesti nostettavat laskutelineet.

### Toinen maailmansota

Toisen maailmansodan aikana Fairchild valmisti PT-19 ja AT-21 koulukoneita, C-82 Packet-kuljetuskoneita sekä ohjuksia. Lisäksi valmistui suuria määriä kevyitä Fairchild C-61-koneita, jotka tunnetaan siviilipuolella nimillä *Fairchild Argus* tai Fairchild Model 24.

### Sodan jälkeen

1950-luvulla yhtiö laajensi toimialaansa perustamalla Fairchild Semiconductor -yhtiön.

Sodan jälkeen yhtiö kehitteli C-82-koneesta suuremman C-119 Flying Boxcar-koneen, joka oli etupäässä maahanlaskujoukkojen käytössä. Fairchild C-123 Provider julkaistiin vuonna 1955. Vuonna 1956 Fairchild osti lisenssioikeudet Fokker F.27-koneeseen.

Vuonna 1964 Fairchild osti Hiller Helicopters -yhtiön ja muodosti Fairchild Hiller -yhtiön. Vuonna 1965 osti Republic Aviation -yhtiön.

1970-luvulla (1972) syntyi kenties yhtiön tunnetuin tuote, rynnäkkökone A-10 Thunderbolt II. Se oli tuotos yritysfuusiosta Republic Aviationin kanssa, jolta koneen nimi periytyi.

1996 Fairchild osti Dornierin siviilituotannon, ja toimi viimeiset vuodet nimellä **Fairchild Dornier**. Yhtiö valmisti muun muassa Fairchild-Dornier 328-tyyppisiä koneita. Mallisarjassa oli niin potkuri- kuin suihkuturbiinimoottoren varustettuja malleja.

Yhtiö joutui rahoitusvaikeuksiin, ja ajautui konkurssiin 2002. Yhtiön pilkkomista varten perustettiin M7 Aerospace, joka toimi parin vuoden ajan.

## Lähteet
M/S Scheldegracht

**M/S Scheldegracht** () on alankomaalaisen C.V.&nbsp;Scheepvaartonderneming Brouwersgrachtin omistukseen rekisteröity monikäyttöinen rahtilaiva. Nykyisin aluksella operoi alankomaalainen Spliethoff -varustamokonserni. Laiva on rakennettu vuonna 2000 Stocznia Szczecińska -nimisellä telakalla, Szczecinissä, Puolassa. Kuollutta painoa *Scheldegrachtilla* on 21&nbsp;402 tonnia ja sen jääluokitus on 1A eli se pystyy useimmissa jääolosuhteissa liikkumaan yksin. Alus on rekisteröity Alankomaiden lipun alle ja sen kotisatama on Amsterdam. 

Scheldegrachtin sisaraluksia ovat:

* M/S Schippersgracht
* M/S Singelgracht
* M/S Slotergracht
* M/S Snoekgracht
* M/S Spaarnegracht
* M/S Spiegelgracht
* M/S Stadiongracht
* M/S Sluisgracht
* M/S Spuigracht
* M/S Statengracht
* M/S Suomigracht
* M/S Saimaagracht
* M/S Sampogracht

## Lähteet

## Aiheesta muualla
*Aluksen sijainti  
*Spliethoff: S-type *
Nancy Graves

**Nancy Stevenson Graves** (23. joulukuuta 1939 Pittsfield, Massachusetts, Yhdysvallat – 21. lokakuuta 1995 New York City, New York, Yhdysvallat) oli yhdysvaltalainen kuvanveistäjä ja taidemaalari. Hänen työssään ovat monesti läsnä luonnonläheiset aiheet.

Graves syntyi Massachusettsissa ja oli lapsuudestaan kiinnostunut muun muassa kuvataiteesta, luonnosta, paleontologiasta ja antropologiasta. Hän oli jo silloin tekemisissä näiden aihepiirien kanssa, ja hänen isänsä toimi paikallisen museon taiteellisena johtajana. Hän valmistui Vassar Collegesta ja sitten Yalen yliopistosta.

Graves matkusti vuonna 1964 Fulbright-stipendin turvin Pariisiin opiskelemaan. Hän asettui 1966 New Yorkiin, ja hänen ensimmäinen täysin oma näyttelynsä oli Graham Galleryssä 1968. Kameliveistokset, joilla hän tuli tunnetuksi, pääsivät näytteille alun perin Whitney Museum of American Artiin. Muita tärkeitä Graves-näyttelyitä on pidetty muun muassa Kanadan kansallisgalleriassa Ottawassa.

Graves teki 1970-luvun alussa myös elokuvia. Hän palasi kuvanveiston pariin 1970-luvun lopussa ja alkoi käyttää pronssia taäyin uudella tavalla. Luonnosten sijaan hän valoi teostensa osiksi kopioita luonnonmuodoista kuten  kasveista, ja  rakensi hitsaamalla näistä valuosista ilmavia veistoksia, jotka luovat illuusion keveydestä.

Hän oli maineensa huipulla 1980-luvulla ja kuoli syöpään New Yorkissa vain 54 vuoden ikäisenä.

## Lähteet

## Aiheesta muualla
* 
* 
*
Yöperhonen (täsmennyssivu)

**Yöperhonen** tarkoittaa seuraavia asioita:

* yöperhonen, yöllä lentävä perhonen
* *[[Yöperhonen (vuoden 1916 elokuva)|Yöperhonen]]*, italialainen mykkäelokuva vuodelta 1916
* *[[Yöperhonen (elokuva)|Yöperhonen]]* (*La Chienne*), Jean Renoirin elokuva
* *[[Yöperhonen (albumi)|Yöperhonen]]*, Paula Koivuniemen albumi
* *[[Yöperhonen (Päivi Lepistön albumi)|Yöperhonen]]*, Päivi Lepistön albumi
Rakastunut

**Rakastunut** tarkoittaa seuraavia:

* rakastunut, rakkauden tunteen vallassa oleva
* *[[Rakastunut (kirja)|Rakastunut]]*, englanniksi *In Love*, Alfred Hayesin kirja
* *[[Rakastunut (albumi)|Rakastunut]]*, Paula Koivuniemen albumi.
Albania yleisurheilun maailmanmestaruuskilpailuissa 2007

**Albania** osallistui **[[Yleisurheilun maailmanmestaruuskilpailut 2007|Osakan MM-kisoihin 2007]]** 24.8.–2.9.2007 yhden urheilijan joukkueella. Kisoihin osallistui maansa ainoana edustajana moukarinheittäjä Dorian Collaku, joka ei kuitenkaan selvinnyt loppukilpailuun kauden parhaasta suorituksestaan huolimatta.

Albanian joukkue julkistettiin 9. elokuuta 2007. Kisoihin ilmoitettiin toisena urheilijana 400 metrin juoksija Klodiana Shala, mutta hän ei kuitenkaan Osakassa kilpaillut.

## Tulokset
### Miehet

## Lähteet
Les Reed

**Leslie David ”Les” Reed** (24. heinäkuuta 1935 Woking, Surrey, Englanti – 15. huhtikuuta 2019 Petersfield, Hampshire, Englanti) oli englantilainen säveltäjä ja muusikko.

Reed aloitti pianonsoiton opiskelun lapsena. Hän jatkoi opiskelua Lontoon musiikkiopistossa. Hän liittyi The John Barry Seven -yhtyeeseen pianistiksi 1958. Reed soitti heidän kuuluisaa James Bond -teemaansa. Hän teki yhdessä Gordon Millsin kanssa kappaleen ”It’s Not Unusual” vuonna 1965. Barry Masonin kanssa Reed sävelsi Tom Jonesin esittämän kappaleen ”Delilah”. Myöhemmin marraskuussa 1966 he sävelsivät kappaleen ”The Last Waltz” Engelbert Humperdinckille.

## Lähteet

## Aiheesta muualla
* Les Reedin viralliset sivut
The Transporter

**The Transporter** (televisioesityksessä käytetty myös nimeä *The Transporter – Välittäjä*) on vuonna 2002 ensi-iltansa saanut ranskalainen toimintatrilleri. Elokuvan ovat ohjanneet Corey Yuen ja Louis Leterrier, ja sen pääosissa esiintyvät Jason Statham ja Shu Qi.

*The Transporter* on saanut jatko-osat *[[Transporter 2]]* (2005) ja *[[Transporter 3]]* (2008), sekä elokuvia löysästi jatkavan *[[Transporter: The Series]]* (2012–2014) televisiosarjan. Vuonna 2015 julkaistiin elokuvasarjalle uudelleenkäynnistysversio nimellä *[[The Transporter Refueled]]*.

## Juoni

Frank Martin toimii alamaailman kuljettajana, joka vie aina tavaran oikeaan osoitteeseen kyselemättä ja edes vilkaisematta sitä. Eräällä rutiinikuljetuksella hänen autostaan puhkeaa rengas. Hakiessaan vararengasta peräkontista hän huomaa, että laukkuun suljettu tavara liikkuu. Hän avaa laukun ja sieltä paljastuu nuori aasialainen nainen. Frank päättää kuitenkin vaihtaa renkaan ja viedä laukun vastaanottajalle. Hän ottaa vastaan uuden salkuun ja alkaa kuljettaa sitä määränpäähän. Pysähtyessään matkalla lounaalle hänen autonsa räjähtää. Frank palaa taloon ja kostaa. Hän varastaa auton, jonka kyydissä on Frankin tietämättä sama aasialainen nainen.

## Näyttelijät

## Lähteet

## Aiheesta muualla

* Virallinen sivusto  
* 
* 
*
Suzuki S1

**Suzuki-Solifer S1** on Soliferin valmistama endurocross, joka tuli markkinoille korvaamaan valmistuksesta poistetun Suzuki-Solifer S -mallin. Mopoa on valmistettu vuosina 1990–1996. S1:ssä on sama PV50 moottori kuin edeltäjässään. PV50-moottori on 4-vaihteinen ja ilmajäähdytteinen. Kaasuttimena toimi vuosina 1990-1994 Mikuni 12mm, joka on sama kuin edeltäjässään, sekä Suzuki PV:ssä.

S1 on korkeudeltaan matala, joten se sopii myös pienempikokoisemmalle kuljettajalle. Suzuki S1 on kestäväksi ja helppohuoltoiseksi mielletyn moottorinsa sekä kokonsa ansiosta suosittu.

Vuonna 1995 S1-malliin tuli 14 mm Mikuni-kaasutin, 6-litrainen polttoainetankki sekä tuorevoitelu. Sylinteri vaihtui läppäventilliseen malliin. Mallia oli saatavilla valkoisilla, sinisillä ja mustilla katteilla.

Mallivuodet eroavat väreiltään: 1990-91 valkotankkisia, 1992-94 sinitankkisia, 1995-96 mustatankkisia.
Anni Aitto

**Anni Maria Aitto** (aik. **Dahlström**, 15. marraskuuta 1892 Suomussalmi – 6. joulukuuta 1976 Helsinki) oli suomalainen näyttelijä. Hän esiintyi muun muassa vanhoissa kotimaisissa elokuvissa, esimerkiksi *[[Sillankorvan emäntä|Sillankorvan emännässä]]* (1953). Aitto sai Pro Finlandia -mitalin 1954. Aitto oli Jalmari Rinteen ensimmäinen vaimo ja heillä oli kolme lasta, Tommi, Taneli ja Tiina.

Anni Aitto työskenteli pankissa vuosina 1914–20, mutta näytteli sen ohessa Oulun teatterissa vuodesta 1918. Tampereen Teatteriin hänellä oli kiinnitykset 1920–23 ja 1929–32. Turussa Aitto näytteli vuosina 1925–29 (Turun suomalainen teatteri) ja taas vuodesta 1938 aina vuoteen 1956, jolloin jäi eläkkeelle Turun kaupunginteatterista.

## Lähteet

## Aiheesta muualla
* 
*
Athkatla

**Athkatla** on kuvitteellinen kaupunki *[[Forgotten Realms]]* -roolipelin maailmassa. Athkatla on tärkein tapahtumapaikka *[[Baldur's Gate II: Shadows of Amn]]* -tietokonepelissä ja siellä on arviolta 118&nbsp;000 asukasta. Se on Amn-valtakunnan pääkaupunki. Athkatla on satamakaupunki Cloud Peaks -vuoristosta etelään. Sitä johtaa varakas ja korruptoitunut kuusijäseninen neuvosto (Council of Six).
Hatem Ghoula

**Hatem Ghoula** (s. 7. kesäkuuta 1973) on tunisialainen kilpakävelijä.

Hatem Ghoula on ensimmäinen afrikkalainen kävelyn MM-mitalisti ja ensimmäinen tunisialainen yleisurheilun MM-mitalisti. Hän sai pronssia 20 kilometrin kävelyssä Osakan MM-kisoissa 2007.

## Saavutukset kävelyssä
;20 kilometrin kävely
* Olympiakisoissa
** 33:s Atlantassa 1996
** 36:s Sydneyssä 2000
** 11:s Ateenassa 2004
** 27:s Pekingissä 2008
* MM-kisoissa
** 32:s Stuttgartissa 1993 (aika 1.33.24)
** 30:s Göteborgissa 1995 (aika 1.32.17)
** Yhdeksäs Ateenassa 1997 (aika 1.23.49)
** 16:s Sevillassa 1999 (aika 1.28.36)
** Kymmenes Edmontonissa 2001 (aika 1.23.14)
** 14:s Pariisissa 2003 (aika 1.21.12)
** Viides Helsingissä 2005 (aika 1.20.19) 
** Pronssia Osakassa 2007 (aika 1.22.40)
** 27:s Moskovassa 2013 (aika 1.24.41)

;50 kilometrin kävely
* Olympiakisoissa
** 33:s Pekingissä 2008

## Lähteet

* 
* 
* 

### Viitteet
Karjalan Tennis

**Karjalan Tennis** (KarTe) on Joensuussa toimiva tenniksen erikoisseura, joka on perustettu marraskuussa vuonna 1976.  Seuran toiminta käynnistyi seuraavana vuonna. Toiminnan tavoite on määritelty seuraavasti: "*Karjalan Tennis* pyrkii Pohjois-Karjalan johtavana tenniksen erikoisseurana valtakunnallisesti merkittävään kasvatustyöhön kilpa-ja harrastajatenniksen alueilla."

Perustamisvaiheessa seura liittyi Työväen Urheiluliittoon ja oli varsinaisesti ensimmäinen TUL:n tennisseura. Uuden keskusjärjestön (SLU) perustamisen jälkeen *KarTe* erosi TUL:n jäsenyydestä.  Samoihin aikoihin sijoittui myös
*Karjalan Tenniksen* ja lajin toisen erikoisseuran Joensuun Tennisseuran toimintojen yhdistyminen.  Yhdistymisen jälkeen sekä harrastaja- että kilpailutoiminta keskittyi *Karjalan Tenniksen* organisaatioon.

Seuran jäsenmäärässä oli perustamisvuoden jälkeen kasvua vuoteen 1985 saakka.  Tuolloin jäsenmääräksi kirjattiin 729 jäsentä.  Vuonna 2007 jäsenmäärä oli 280.  Seuran käytössä on kuusi massakenttää Siilaisten tenniskeskuksessa sekä yksi ylipainehalli Utrassa. Pisimpään vastuullisissa tehtävissä ovat toimineet Sauli Kautto, Olli Hakola, Jukka Ropponen ja Jari Hytti.

Vuosina 1983–1998 seuran valmennustoiminnasta vastasivat ulkomaiset valmentajat, heistä useimmat Tšekkoslovakiasta. Aluksi valmentajat toimivat vain kesäkausina, vuodesta 1988 lähtien kokovuotisina. 

SM-mitaleita seuran edustajat ovat saavuttaneet kaikkiaan lähes 150, useimmat niistä juniorisarjoissa.  Naisten SM-liigassa *Karjalan Tenniksen* edustajat Eva Hellerova ja Maija Naakka saavuttivat kolme kultamitalia: ulkopelikaudella 1992, sisäpelikaudella 1993 sekä vielä ulkopelikaudella 1993.  Miesten puolella Teemu Airaksinen voitti A-sarjassa kaksinpeleissä hopeaa vuonna 2001.

KarTen ja Karelia Golfin yhteinen 2700 neliömetrin suuruinen halli valmistui huhtikuussa 2013 Mehtimäelle.

## Aiheesta muualla
*Karjalan Tenniksen kotisivut  

## Lähteet
Syysasteri

**Syysasteri** (*Aster novi-belgii*, syn. *Symphyotrichum novi-belgii*) on perinteinen monivuotinen koristekasvi eli perenna.

## Ulkonäkö ja koko
Syysasteri kasvaa 70–120&nbsp;cm korkeaksi. Se kukkii myöhään syksyllä mykerökukinnoin, joiden reunalehdet ovat violetinsävyisiä ja keskiosa keltainen. Lehdet ovat kapeat, viitisen senttiä pitkät.

## Levinneisyys
Syysasteri on kotoisin Pohjois-Amerikan itäosista.

## Elinympäristö
Syysasteri tarvitsee valoisan kasvupaikan. Monet lajikkeet venähtävät helposti niin pitkiksi, että niitä pitää tukea syksyllä. Kasvi leviää voimakkaasti juuriversoista ja siemenistä.

## Lähteet
Dominic Yobe

**Dominic Yobe** (s. 4. elokuuta 1986, Lusaka, Sambia) on sambialainen jalkapalloilija. Pelipaikaltaan Yobe on keskikenttäpelaaja.

Dominic Yoben pelaajaura alkoi kaudella 2004 Ruotsin liigan Örgrytessä, jossa hän pelasi yhteensä 41 ottelua 2004-2007. Kaudella 2007 Yobe siirtyi lainasopimuksella Veikkausliigassa pelanneeseen AC Ouluun. Yobe teki AC Oulun kanssa sopimuksen kaudesta 2008 ja pelasi seurassa lopulta kauteen 2010 asti. Loppukauden 2010 hän toimi AC Oulun kapteenina.

Kaudeksi 2011 Yobe siirtyi HJK:n riveihin, mutta sopimus purettiin ennen kauden alkua häneen kohdistuneiden lahjusepäilyjen vuoksi. Yobe ja hänen veljensä Donewell Yobe tuomittiin toukokuussa 2011 seitsemän kuukauden ehdolliseen vankeuteen heidän syyllistyttyä lahjuksen ottamiseen elinkeinotoiminnassa, kun he olivat Turussa syyskuussa 2010 pelatun liigaottelun TPS - AC Oulu yhteydessä hyväksyneet lahjuksen suosiakseen toimessaan lahjuksen antajaa. TPS voitti ottelun suurinumeroisesti 5-0. Yobet olivat saaneet lahjuksena yhteensä 50 000 euroa ja tehneet teon yhdessä.

Suomen Palloliiton kurinpitovaliokunta ja Kansainvälisen jalkapalloliiton kurinpitovaliokunta määräsivät Dominic ja Donewell Yobelle määräaikaisen kahden vuoden peli- ja toimitsijakiellon, joka kattaa kaikki kansalliset ja kansainväliset, sekä muut viralliset ottelutapahtumat maailmanlaajuisesti. Pelikielto katsotaan alkaneeksi 6.4.2011.

## Lähteet
Aco

**Aco** tai **ACO** voi tarkoittaa seuraavia:
* AC Oulu, jalkapalloseura
* Automobile Club de l’Ouest, autourheilujärjestö
* Allied Command Operations, Naton strateginen komento
Britannian Grand Prix 2003

**Britannian Grand Prix 2003** oli Formula 1 -sarjan osakilpailu, joka ajettiin 20. heinäkuuta 2003 Silverstone Circuit -radalla Englannissa. Kilpailun voitti Ferrarin Rubens Barrichello. Juan Pablo Montoya oli toinen ja Kimi Räikkönen kolmas. Kilpailussa nähtiin Cornelius Horan -niminen henkilö joka ryntäsi radalle kesken kilpailun pidellen käsissään uskonnollisia profetioita. Radalle jouduttiin ottamaan turva-auto, jotta hänet saatiin turvallisesti poistettua alueelta. Horan sai tempauksestaan kahden kuukauden vankeusrangaistuksen.

## Aika-ajot

## Kilpailu

### Johtokierrokset

## Muuta

*Cristiano da Mattan ja Toyotan ensimmäinen kilpailun johtokierros.
*Antonio Pizzonian viimeinen kilpailu Jaguarilla.
*Justin Wilsonin viimeinen kilpailu Minardilla.

## Lähteet

## Aiheesta muualla
Vikinglotto

**Vikinglotto** (toukokuuhun 2017 asti **Viking Lotto**) on Veikkauksen onnenpeli, jota pelataan Suomen lisäksi kaikissa muissa Pohjoismaissa, Virossa, Latviassa, Liettuassa, Sloveniassa ja Belgiassa. Peliä on pelattu Pohjoismaissa maaliskuusta 1993 alkaen. Viro liittyi mukaan vuonna 2000. Latviassa ja Liettuassa Vikinglottoa on pelattu vuodesta 2011 alkaen, Sloveniassa vuodesta 2017 alkaen ja Belgiassa vuodesta 2020 alkaen.

Pelissä on tarkoitus valita kuusi numeroa 1–48 väliltä. Itse arvonnassa arvotaan kuusi numeroa ja yksi vikingnumero väliltä 1-5. Lisäksi arvonnassa arvotaan plusnumero väliltä 1-30. Osallistumalla Vikingloton Plussaan ja voittavan pelirivin plusnumeron ollessa oikein, saa voiton viisinkertaisena. Pelissä on kahdeksan voittoluokkaa, joista suurin on kuusi ja vikingnumero oikein ja pienin kolme oikein. 

Arvonta suoritetaan Norjassa kerran viikossa keskiviikkoisin, joka aiemmin lähetettiin jälkilähetyksenä Suomessa MTV3:lla kello 22.20 (syyskuuhun 2013 asti Yle TV1:llä kello 20.25). Vikingloton arvontalähetyksen esittäminen Suomen televisiossa päättyi ja viimeinen lähetys esitettiin 27. joulukuuta 2017, mutta itse peli jatkui kuitenkin edelleen.

Vikinglotto on maailman ensimmäinen monikansallinen lottopeli. Vikingloton enimmäispotti on 25 miljoonaa.

## Voittoluokat

## Lähteet

## Aiheesta muualla
* Danske Spil 
* Eesti Loto 
* Íslensk Getspá/Getraunir 
* Veikkaus 
* Norsk Tipping 
* Svenska Spel 
* Perlas
Kreikan maastopalot 2007

**Kreikan vuoden 2007 maastopalot** yltyivät 28. kesäkuuta 2007, jolloin merkittäviä osia Párnitha-vuoren kansallispuistosta tuhoutui. Maastopalot jatkuivat yhä elokuussa. Maastopaloja epäiltiin osin tahallaan sytytetyiksi, ja Kreikan poliisi otti elokuussa kiinni muutamia henkilöitä epäiltynä niiden sytyttämisestä. Tekojen motiivina katsottiin olleen rakennusmaan lisääminen metsiä polttamalla. Kreikan viranomaiset lupasivat elokuussa vihjepalkkioita sytyttäjien kiinnisaamiseksi; summat vaihtelivat 100&nbsp;000:sta aina miljoonaan euroon. Ainakin 64 ihmistä kuoli paloissa. Kreikkaan julistettiin hätätila. 

26. elokuuta 2007 liekit saavuttivat Olympian kisoista tunnetun Olympian pyhäkköalueen, joka on Unescon maailmanperintökohde. Tuli ehdittiin kuitenkin tukahduttaa ennen kuin se tavoitti arkeologisen alueen.

## Lähteet
David Blackwell

**David Blackwell** (24. huhtikuuta 1919 – 8. heinäkuuta 2010) oli yhdysvaltalainen matemaatikko. Hän syntyi Centraliassa Illinoisin osavaltiossa. 

Hän tutki peliteoriaa, todennäköisyyslaskentaa, tietoteoriaa ja bayesiläistä tilastotiedettä.
Blackwell oli tilastotieteen emeritusprofessori Kalifornian yliopistossa Berkeleyssä. Tilastotieteen Rao–Blackwellin teoreema on nimetty hänen ja C. R. Raon mukaan.

Blackwell valmistui 22-vuotiaana filosofian tohtoriksi. Hän pääsi Rosenwall-stipendin turvin opiskelemaan Institute for Advanced Studyyn New Jerseyyn. Hänestä tuli vuonna 1965 ensimmäinen Yhdysvaltain kansalliseen tiedeakatemiaan kelpuutettu afroamerikkalainen tutkija.

Blackwell on vuoden 1979 John von Neumann Theory Prize -voittaja. 

## Lähteet

## Aiheesta muualla
* http://www.amstat.org/about/statisticiansinhistory/index.cfm?fuseaction=biosinfo&BioID=20
C. R. Rao

**Calyampudi Radhakrishna Rao** (10. syyskuuta 1920 Huvanna-Hadgili, Karnataka, Intia – 23. elokuuta 2023) oli intialainen tilastotieteilijä ja Pennsylvanian osavaltionyliopiston professori.

Rao syntyi Hadagalissa Karnatakan osavaltiossa, Intiassa. Hän valmistui Andhran sekä Kalkutan yliopistoista ja myöhemmin Cambridgen yliopiston King's Collegesta.

C. R. Rao on antanut nimensä Cramér-Raon alarajalle ja Rao-Blackwellin teoreemalle. Hän oli useiden akatemioiden jäsen ja vuoden 2002 National Medal of Science -palkittu.

## Lähteet
Svenska Spel

**Svenska Spel** on Ruotsin valtion omistama osakeyhtiömuotoinen rahapeliyhtiö, joka aloitti toimintansa vuonna 1997. Yhtiön pääkonttori sijaitsee Visbyssä Gotlannissa. Sen toimintaa valvoo Spelinspektionen. Yritys muodostettiin 1997, kun Penninglotteriet ja 1934 perustettu Tipstjänst yhdistettiin.

## Aiheesta muualla
* Svenska Spel
Kuuntelen Tomppaa

**Kuuntelen Tomppaa** on Paula Koivuniemen vuonna  1999 julkaistu albumi. Albumin on julkaissut CD-levynä ja C-kasettina BMG Finland Oy.

## Kappaleet
#  (säv. Esa Nieminen, san. Pekka Laaksonen)
#  (säv. Esa Nieminen, san. Timo Mäkinen)
#  (säv. Kristiina Ronimus, san. Sinikka Svärd)
#  (säv. ja san. Hannu Pikkarainen)
#  (säv. Esa Nieminen, san. Sinikka Svärd)
#  (säv. Torgny Söderberg, suom. san. Tom Frisk)
#  (säv. ja san. Aimo Jaara)
#  (säv. Jorma Nissilä, san. Timo Mäkinen)
#  (säv. Ari Savinainen & Jaakko Sumiloff, san. Timo Mäkinen)
#  (säv. Mike Reid & Allen Shamblin, san. David Palm)
#  (säv. ja san. Vesa Ruokola)
#  (säv. Kari Teräväinen, san. Riitta Laamanen)

## Kokoonpano
* Sami Kuoppamäki
* Häkä Virtanen
* Peter Engberg
* Leri Leskinen
* Esa Nieminen
* Essi Wuorela
* Katja Aakkula
* Hanna-Maria Helenius
* Heikki Keskinen
* DJ Slow

### Tuotanto
* Esa Nieminen – tuottaja, sovittaja
* Kari Chydenius – äänittäjä, miksaaja, ohjelmointi
* Jussi Salmela – masteroija
* Juha Reunanen – kuvat ja layout

## Lähteet

## Aiheesta muualla
*
John Gardner (jännityskirjailija)

**John Gardner** (20. marraskuuta 1926 Seaton Delaval, Northumberland, Englanti – 3. elokuuta 2007) oli englantilainen jännityskirjailija, joka tunnetaan etenkin 16 James Bond -romaanistaan.

Gardner syntyi Seaton Delavalin kylässä Pohjois-Englannissa. Hän valmistui Cambridgen St John's Collegesta. Kirjailijan työn ohessa hän työskenteli myös toimittajana ja teatterikriitikkona.

## Suomennetut teokset
* *Isku vyön alle*, (*Understrike*), suom. Erkki Savolainen, 1967
* *Myrkkyohjus*, (*Amber nine*), suom. Erkki Savolainen, 1968
* *Lähtökäsky, 007*, (*Licence renewed*), suom. Erkki O. Aura, 1981
* *Koston hetki, James Bond!*, (*For special services*), suom. Leena Vallisaari, 1982
* *Tehtävä Suomessa, James Bond*, (*The icebreaker*), suom. Leena Vallisaari, 1983
* *James Bond ja salainen koodi*, (*Role of honour*), suom. Tauno Peltola, 1984
* *Flamingo*, (*Flamingo*), suom. Tauno Peltola, 1985
* *Kuolet tänä yönä, James Bond*, (*Nobody lives forever*), suom. Karri Kokko, 1986
* *Peli on pelattu, James Bond*, (*No deals Mr. Bond*), suom. Karri Kokko, 1987
* *Koston hetki, James Bond!*, (*For special services*), suom. Leena Vallisaari, 1988
* *Voita tai kuole*, (*Win, lose or die*), suom. Karri Kokko, 1990
* *Haastan sinut, James Bond*, (*Brokenclaw*), suom. Karri Kokko, 1991
* *James Bond ja Barbarossan mies*, (*The man from Barbarossa*), suom. Leevi Lehto, 1992
* *Kuolema on ikuinen, James Bond*, (*Death is forever*), suom. Heikki Kaskimies, 1993
* *Ei kukkia vainajalle, James Bond*, (*Never send flowers*), suom. Heikki Kaskimies, 1994
* *James Bond ja liekkimeri*, (*Sea fire*), suom. Pekka Auttoinen, 1996

## Lähteet
Kansainvälinen merenkulkujärjestö

**Kansainvälinen merenkulkujärjestö** (, **IMO**) on vuonna 1948 perustettu Yhdistyneiden kansakuntien alainen kansainvälinen merenkulun turvallisuusasioita hallinnoiva järjestö. Siitä käytettiin aiemmin nimeä *Inter-Governmental Maritime Consultative Organization* (IMCO).

Järjestön pääkonttori on Lontoossa, mistä se hallinnoi jäsenmaiden hallitusten ja merenkulkualan yhteistyötä. Päätavoitteina ovat merenkulun turvallisuuden kehittäminen ja liikenteen aiheuttaman merien saastumisen ehkäiseminen. Järjestöä johtaa jäsenmaiden edustajien muodostama elin joka valitsee joukostaan jäsenet talousasioista vastaavaan neuvostoon. Työskentely järjestössä on jaettu viiteen komiteaan ja niiden työtä tukeviin alakomiteoihin. YK:n muilla jäsenorganisaatioilla on seurantamahdollisuus järjestön työskentelyyn. Tarkkailijan asema on myönnetty myös eräille hallituksista riippumattomille ulkopuolisille järjestöille. Järjestöä tukee pysyvä sihteeristö joiden työntekijät jotka ovat jäsenmaiden edustajia. Sihteeristön muodostaa jäsenistön määräajaksi valitsema pääsihteeri ja vaihteleva määrä osastoja (mm. meriturvallisuus- ja ympäristösuojeluosastot).
## Pääsihteeri

## IMO-numero
Kansainvälinen merenkulkujärjestö hyväksyi 19. marraskuuta 1987 suosituksen A.600(15), jonka mukaan jokaiselle alukselle annettaisiin pysyvä IMO-numero (), joka seuraisi alusta sen koko eliniän, eikä muuttuisi omistajan tai rekisterivaltion muutoksen johdosta. Tarkoituksena on yksinkertaistaa alusten tunnistamista. Alusten helpommalla tunnistamisella pyritään myös estämään laivojen suorittamia tahallisia päästöjä sekä kauppa- ja vakuutussuhteisiin liittyviä petoksia. Suositus perustuu vapaaehtoisuuteen. IMO-numero jaetaan merellä käytettäville aluksille, poikkeuksena jotkin suosituksessa määritellyt tapaukset. Aluksen bruttovetoisuuden tulee olla vähintään 100 tonnia. Tunnus voidaan jakaa olemassa olevien alusten lisäksi vielä rakenteilla oleville.

## Katso myös
*Maailman merenkulkuyliopisto

## Lähteet

## Aiheesta muualla

*International Maritime Organization
Littlest Pet Shop

**Littlest Pet Shop** on Hasbron luoma lelusarja, joka käsittää yli kolmetuhatta eläintä, kissoista muurahaiskarhuun ja laamaan. Lemmikeiden mukana tulee asusteita, leluja, ruokaa ja muita tarvikkeita. Niille on myös useita erilaisia taloja. Ensimmäisillä lemmikeillä oli tassussaan vaaleanpunainen magneetti ja silmät, joissa oli pallokuviot. Sitten tulivat myyntiin lemmikit, joilla oli sininen pieni magneetti ja silmissä erilaisia kuvioita. Sitten niillä oli kiiltävät pallokuvioiset silmät, tassussa reikä ja jossain kohtaa lemmikkiä lukee *LPS* eli Littlest Pet Shop. Nykyään on myynnissä lemmikkejä, joilla on myös pallokuviot silmissä, mutta niillä on reikiä ympäri kehoa, joihin voi laittaa vaatteita kiinni, sekä niiden takaraivossa lukee LPS eli Littlest Pet Shop.

Littlest Pet Shop -leluille saa myös ostettua taloja, joissa voi leikkiä näillä eläinleluilla.

Littlest Pet Shop -lemmikkejä on myös pehmoleluina ja virtuaalilemmikkeinä. Nintendolle on ilmestynyt useita erilaisia Littlest Pet Shop -pelejä (mm. Nintendo DS Lite). 

Lisäksi lemmikeistä on tehty ohjelma Hub-kanavalle, jota on näytetty  Suomessa MTV Juniori -kanavalla.

## Lähteet

## Aiheesta muualla
* Littlest Pet Shop Hasbron sivuilla
Iyam Friday

**Iyam Friday** (s. 1. joulukuuta 1989 Kaduna, Nigeria) on uransa lopettanut nigerialainen jalkapalloilija. Hän oli pelipaikaltaan keskikenttäpelaaja.

Ensimmäisenä Suomen vuotenaan Friday edusti Veikkausliigassa pelannutta AC Oulua ja esiintyi yhteensä kahdeksassa sarjaottelussa. Hän pelasi joukkueessa vielä seuraavan vuoden sen pudottua Ykköseen. Kesken kauden 2009 Friday siirtyi Tampereelle PP-70:n riveihin. Seuraavaksi kaudeksi hän solmi sopimuksen Kakkosessa pelanneen Atlantis FC:n kanssa. Talvikauden 2011–2012 Friday pelasi kotimaassaan.

## Lähteet
Deloitte Touche Tohmatsu

**Deloitte Touche Tohmatsu** (brändinimeltään **Deloitte**) on yhtiöryhmittymä, joka on yksi maailman suurimmista tilintarkastusorganisaatiosta. Deloitten keskeiset kilpailijat ovat EY, KPMG ja PwC; näitä alan kansainvälisiä jättejä kutsutaan yhteisnimellä *[[Big Four (tilintarkastusyhtiöt)|The Big Four]]*.

Maailmanlaajuisesti Deloitte toimii yli 150 maassa ja työllistää noin 312&nbsp;000 henkilöä, jotka tarjoavat liike-elämän asiantuntijapalveluita tilintarkastuksen, vero- ja lakipalveluiden, yritysjärjestelyiden, liikkeenjohdon konsultoinnin ja riskienhallinnan palvelualueilla. Deloitten globaali liikevaihto vuonna 2019 päättyneellä tilikaudella oli 46,2 miljardia Yhdysvaltain dollaria.

Yhtiön kolme Suomen toimistoa sijaitsevat Helsingissä, Turussa ja Tampereella. Deloitte järjestää vuosittain Technology Fast 50 -kilpailun, jossa palkitaan Suomen nopeiten kasvaneita teknologiayrityksiä.

## Katso myös
* Deloitte Football Money League
* Luxemburg-vuodot

## Lähteet

## Aiheesta muualla

* Deloitten verkkosivut
Tulisielu (albumi)

**Tulisielu** on Paula Koivuniemen vuonna  1996 julkaistu albumi. Albumin on julkaissut CD-levynä ja C-kasettina Fazer Records .

## Kappaleet
#
#
#
#
#
#
#
#
#
#
#
#

## Kokoonpano
* Juha Lanu
* Häkä Virtanen
* Jarmo Nikku
* Peter Lerche
* Anssi Nykänen
* Anna-Mari Kähärä
* Kim Lönnholm
* Anita Pajunen
* Essi Wuorela
* Kimmo Pohjonen
* Pentti Lahti

### Tuotanto
* Esa Nieminen – tuottaja, sovittaja
* Kari Chydenius – äänittäjä
* Pauli Saastamoinen – masteroija
* Juha Reunanen – kuvat
* Rauni Palonen – kuvauksen suunnittelu

## Lähteet

## Aiheesta muualla
* ''"Tulisielu"'' Suomen äänitearkiston tietokannassa
Moise Kisling

**Moise Kisling** (22. tammikuuta 1891 – 29. huhtikuuta 1953) oli puolanjuutalainen taidemaalari.

Kisling syntyi Krakovassa, muutti 1910 vuonna Montmartreen ja vietti vuodet 1911–1912 Céret'ssä. Hän avasi vuonna 1913 Montparnassessa studion, jossa hän työskenteli tulevat 27 vuotta. Hänen läheisiä ystäviään olivat useat ajan johtavat mestarit, kuten Amedeo Modigliani, joka maalasi hänen muotokuvansa vuonna 1915. 

Kisling palveli ensimmäisessä maailmansodassa haavoittuen Sommen taistelussa. Hänelle myönnettiin Ranskan kansalaisuus. Hän palasi armeijaan 1940 ja pakeni toisen maailmansodan aikana Yhdysvaltoihin. Hän piti menestyksellä näyttelyitä New Yorkissa sekä Washington DC:ssä ja asui sitten Kaliforniassa vuoteen 1946. 

Maisemamaalarina Kislingin tyyli oli läheistä sukua Marc Chagallin työlle. Hänet muistetaan kuitenkin parhaiten muotokuvistaan ja varsinkin naisvartalon mestarillisena kuvaajana. Hän kuoli Sanary-sur-Merissä Etelä-Ranskassa 62-vuotiaana. Laaja kokoelma hänen töitään on Geneven Musée du Petit Palais'ssa Sveitsissä.

## Aiheesta muualla
Se kesäni mun

**Se kesäni mun** on Paula Koivuniemen vuonna  1994 julkaistu albumi. Albumin on julkaissut CD-levynä ja C-kasettina Fazer Musiikki Oy .

## Kappaleet
# 
# 
# 
# 
# 
# 
# 
# 
# 
# 
# 
# 

## Tekijät
### Muusikot
*Jari (Leri) Leskinen, Kim Lönnholm, Anita Pajunen ja Essi Wuorela – taustalaulut
*Pentti Lahti – puupuhallinsoittimet (huilut/saksofonit)
*Esa Nieminen – kosketinsoittimet (”Rakkauden jano”)
*Heimo Mäntynen – harmonikka/kosketinsoittimet
*Juha Björninen, Juha Lanu ja Hannu Pikkarainen – kitarat
*Peter Lerche – kitarat (”Rakkauden jano”)
*Ari Kataja – bassokitara
*Häkä Virtanen – bassokitara (”Rakkauden jano”)
*Vesa Aaltonen, Jari-Pekka ”Jartsa” Karvonen ja Miri Miettinen – rummut ja lyömäsoittimet
*Sami Kuoppamäki – rummut (”Rakkauden jano”)
+
*Heikki Hämäläinen, Yrjö Lasonpalo ja Seppo Rautasuo – viulut
*Mauri Pietikäinen – alttoviulut
*Kari Lindstedt – sellot

### Tuotanto
* Esa Nieminen – tuottaja, sovittaja
* Kari Chydenius – äänittäjä, miksaaja
* Petri Pajari – äänittäjä
* Mika Jussila – masteroija
* Juha Reunanen – kuvat
* Birgit Pulkkinen – layout

## Lähteet

## Aiheesta muualla
* ''"Se kesäni mun"'' Suomen äänitearkiston tietokannassa
Pekko Aikamiespoika (albumi)

**Pekko Aikamiespoika** on Timo Koivusalon esittämän kuvitteellisen Pekko Aikamiespoika -hahmon albumi, joka sisältää hänen esittämiään lauluja. Albumi on julkaistu vuonna 1992. Koivusalo on itse säveltänyt ja sanoittanut kaikki kappaleet lukuun ottamatta kappaletta ”Rälläti rälläti”, jonka hän on tehnyt yhdessä Joel Hallikaisen kanssa.

”Tekovika”-kappaletta käytettiin vuonna 1993 valmistuneen *[[Pekko Aikamiespoika (televisiosarja)|Pekko Aikamiespoika]]* -televisiosarjan tunnusmusiikkina.

## Kappaleet
# Meijeriauton Madonna (3:01)
# Siksikö lähdit (3:18)
# Förskottia (2:14)
# Tunnelmalaulaja Lampinen (3:39)
# Oi Norma (3:23)
# Rälläti rälläti (3:36)
# Lauantaina leijonat liikkuu (3:25)
# Kanttuvei (3:19)
# Kaunis olit muistaaksein (3:18)
# Hyvää jatkoa köyhyydelle (3:08)
# Suostu edes säälistä (3:28)
# Tekovika (2:59)

## Aiheesta muualla
* ''"Pekko Aikamiespoika"'' Suomen äänitearkiston tietokannassa
McMurdo

**McMurdo** on Yhdysvaltojen Kansallisen tiedesäätiön ylläpitämä tutkimusasema Etelämantereella, McMurdonsalmessa Rossinsaaren eteläkärjessä. Aseman koordinaatit ovat . Vuonna 1955 perustetulla tutkimusasemalla on majoituskapasiteettia 1&nbsp;258 henkilölle, ja siten se on Etelämantereen suurin asutus.

Maapallon eteläisin toimiva tulivuori Mount Erebus sijaitsee 35 kilometriä asemalta pohjoiseen. Erikoiset McMurdon kuivat laaksot sijaitsevat McMurdonsalmen vastarannalla.

Asemaan kuuluu vajaat 90 rakennusta. Alueella on toimiva kunnallistekniikka, joka kattaa maan päällä kulkevat vesi- ja sähköjohdot sekä viemäröinnit. Siellä on myös kolme lentokenttää (Williams Field, Sea ice runway ja Pegasus blue ice runway), helikopterikenttä ja satama. McMurdo on maailman eteläisin laivalla saavutettavissa oleva paikka. Tutkimus- ja asuinrakennusten lisäksi tukikohdassa on muun muassa paloasema, voimalaitos ja kauppoja.

Vuoden keskilämpötila McMurdon asemalla on noin −17 °C. Lämpimin kuukausi on tammikuu, jolloin keskilämpötila on noin −3&nbsp;°C ja vuoden kylmimpään aikaan, elokuussa, pakkasta on keskimäärin –27&nbsp;°C. Talven aikana lunta kertyy noin 1,5 metriä, mutta kesäkuukausina aseman ympäristö on lumeton. Tuulen nopeus on keskimäärin 6,1&nbsp;m/s, mutta se voi enimmillään olla jopa noin 51 m/s.

McMurdossa tehtävän tutkimuksen aloja ovat astrofysiikka, biologia, geofysiikka, geologia, glasiologia, ilmastotutkimus, lääketiede, meteorologia sekä valtameritutkimus.

## Lähteet

## Aiheesta muualla

*NSF McMurdo  
*Williams Fieldin lentopaikkatiedot 
*Säätila
Theodore Robinson

**Theodore Robinson** (3. heinäkuuta 1852 Irasburg, Vermont – 2. huhtikuuta 1896 New York, New York) oli yhdysvaltalainen taidemaalari. Hän oli maansa varhaisimpia impressionismin edustajia. Hän vietti vuosien mittaisen ajanjakson Ranskassa ja oli Claude Monet'n läheinen ystävä Givernyssä. 

Robinson palasi vuonna 1892 lopullisesti Yhdysvaltoihin, jossa hän sai elatuksensa kuvataiteen opettajana. Hänen oli ilmeisesti vielä tarkoitus palata entisille asuinsijoilleen Ranskaan, ja hän kirjoitti aiheesta Monet'lle helmikuussa 1896. Hän kuitenkin kuoli äkillisesti astmakohtaukseen New Yorkissa 2. huhtikuuta vain 43-vuotiaana.

Merkittäviä Robinsonin töiden kokoelmia on nähtävillä muun muassa Metropolitan Museum of Artissa, Corcoran Gallery of Artissa ja Art Institute of Chicagossa. 

## Aiheesta muualla
* http://theodorerobinson.org
Pet Alien

**Pet Alien** on Daytime Emmy ehdokkuuden saanut, kansainvälisenä yhteistyönä toteutettu tietokoneanimaatio, jonka tuotti yhdysvaltalainen animointiyhtiö Mike Young Productions, Antefilms, Crest Animation Studios, Telegael, John Doze Studios, Taffy Entertainment ja Cartoon Network Studios. Sarjan loi Jeff Muncy Cartoon Networkille, jossa se esiintyi ensi kerran 22. tammikuuta 2005. Sarja kesti yhteensä 4 tuotantokautta sisältäen yhteensä 52 jaksoa, joista viimeinen esitettiin 10. tammikuuta 2009. Pet Alienin neljäs tuotantokausi peruutettiin huonojen katsojalukujen vuoksi. Sarja oli eräänlailla poikkeus muista animaatiosarjoista, jossa avaruusoliot asuvat maapallolla, eivätkä pitäneet minkäänlaista naamiointia, kuten esimerkiksi Transformers -animaatioissa.

## Juoni
Tarina kertoo 13-vuotiaasta pojasta nimeltä Tommy Cadle, joka asuu viiden avaruusolion kanssa majakassa. Sarja sijoittuu kuvitteelliseen kaupunkiin nimeltä DeSpray Bay, jossa seurataan Tommyn kiireistä elämää viiden avaruusolion kanssa, jotka ovat kotoisin Conforma planeetalta, josta he törmäsivät eräänä päivänä aluksellaan majakkaan ja ovat siitä lähtien olleet Tommyn luona.

## Hahmot
*Tommy Cadle
*Dinko
*Gumpers
*Swanky
*Flip
*Scruffy
*Melba Manners
*Gabby
*Clinton
*Tommyn äiti
*Granville DeSpray

## Äänirooleissa

## Palkinnot
Sarja sai vain yhden ehdokkuuden.

### Ehdokkuudet
*Daytime Emmy
**2006: Erinomainen esiintyjä animoidussa ohjelmassa, (Jess Harnell).

## Aiheesta muualla
*Viralliset sivut
*Tv.com: Pet Alien
Belgian Grand Prix 2007

**Belgian Grand Prix 2007** (virallisesti **2007 Formula 1 ING Belgian Grand Prix**) oli Formula 1 -kauden 2007 14. osakilpailu, joka ajettiin 14.–16. syyskuuta Circuit de Spa-Francorchamps'n moottoriradalla Belgiassa. Kilpailun voitti Ferrarin Kimi Räikkönen. Ferrari varmisti kaksoisvoitollaan samalla valmistajien maailmanmestaruuden.

## Viikonlopun aikataulu ja sää

## Tulokset
### Aika-ajo

* Robert Kubican sijoitusta pudotettiin kymmenellä lähtöruudulla moottorivaihdon takia.
* Giancarlo Fisichellan sijoitus pudotettiin muiden taakse moottorivaihdon takia.

### Kilpailu

* Giancarlo Fisichella ja Anthony Davidson lähtivät kilpailuun varikolta.

### Johtokierrokset

## Katso myös
* GP2 Belgian Grand Prix 2007
* Porsche Supercup Belgian Grand Prix 2007

## Lähteet

## Aiheesta muualla

* Belgian GP 2007 - F1-ruutu
American Wirehair

**American wirehair** on pääosin Yhdysvalloissa tavattava kissarotu. Rotu syntyi spontaanin mutaation seurauksena New Yorkissa vuonna 1966. Tämänkaltaiset spontaanien mutaatioiden kautta syntyneet uudet rodut ovat melko harvinaisia. American wirehairin tyypilliset ominaisuudet ovat harva ja kauttaaltaan kihara peitinkarva. Jotkin karvat saattavat olla koukkumaisia. American wirehair -kissat ovat ruumiinrakeenteeltaan keski- tai suurikokoisia kissoja, melko lihaksikkaita ja pyöreäpäisiä. Wirhair-kissat ovat hyvin samankaltaisia kuin American shorthair-rodun kissat.

Rodun kanta on hyvin pieni: vuonna 2002 rekisteröityjä wirehair-kissoja oli 39 ja vuotta myöhemmin kissoja oli enää 22.

## Historia
Nykyinen Wirehair polveutuu newyorkilaisesta naaraasta, joka synnytti vuonna 1966 kuusi pentua, joista yhdellä pennulla oli poikkeuksellisen kihara turkki. Kissaa kutsuttiin myöhemmin nimellä Adam. Adam oli punavalkoinen urospentu. Pentua käytettiin erikoisen, kiharaturkkisen kissarodun kehitykseen, mutta wirehair-kissoja on nykyisin vain vähän Yhdysvaltojen ulkopuolella. Muutama vuosi sitten kissoja on viety Kanadaan ja Saksaan. Kaikki nykyiset wirehair-yksilöt voidaan jäljittää Adamin sukulaiseksi.

## Lähteet

## Aiheesta muualla
*American wirehairin rotustandardit
Kevin Whately

**Kevin Whately** (s. 6. helmikuuta 1951, Humshaugh, Northumberland) on englantilainen näyttelijä. Hän on esiintynyt lukuisissa rooleissa niin teatterissa, televisiossa kuin elo­kuvissakin.

Whatelyn televisio­rooleista tunnetuimmat ovat Neville Hope sarjassa *[[Näkemiin vaan, muru!]]*, lääkäri Jack Kerruish sarjassa *[[Elämä käsissä]]*, sekä yli­konstaapeli Robbie Lewis *[[Komisario Morse (televisiosarja)|Komisario Morsessa]]*. Sarja päättyi vuonna 2000 pää­hahmon kuolemaan, mutta myöhemmin Whatelyn roolia on jatkettu spin-off -sarjassa *[[Komisario Lewis]]*. Whately esiintyi myös elo­kuvassa *[[Englantilainen potilas]]*.

## Aiheesta muualla
The Wild, the Innocent & the E Street Shuffle

**The Wild, the Innocent & the E Street Shuffle** on amerikkalaisen laulaja-lauluntekijä Bruce Springsteenin toinen albumi. Se julkaistiin debyyttialbumin tavoin vuonna 1973. 

Albumin nimen Springsteen mukaili Audie Murphyn tähdittämän lännenelokuvan The Wild and the Innocent  nimestä. The Wild, the Innocent & the E Street Shuffle ei saanut kovin innostunutta vastaanottoa Columbiassa. Kriitikoilta levy sai lämpimän vastaanoton, mutta sen myyntiluvut eivät vastanneet levy-yhtiön odotuksia. CBS:n pääjohtaja Walter Yetnikoff päätti antaa Springsteenille kuitenkin vielä yhden mahdollisuuden ja antoi rahat  singlen tekoon. Jos se osoittautuisi hyväksi, levy-yhtiö maksaisi kokonaisen albumin kustannukset.

## Kappaleet

Kaikki kappaleet sanoittanut ja säveltänyt Bruce Springsteen.
### A-puoli
# The E Street Shuffle – (4:31)
# 4th of July, Asbury Park (Sandy) – (5:36)
# Kitty's Back – (7:09)
# Wild Billy's Circus Story – (4:47)
### B-puoli
# Incident on 57th Street – (7:45)
# Rosalita (Come Out Tonight) – (7:04)
# New York City Serenade – (9:55)

## Kokoonpano
*Bruce Springsteen&nbsp;– laulu, kitara, nokkahuilu (kappale 2), marakassit (kappale 1), huuliharppu (kappale 4), mandoliini (kappale 4)
*Clarence Clemons&nbsp;– tenorisaksofoni (kappaleet 1, 2, 3, 6, 7), taustalaulu (kappaleet 1, 2, 3, 6, 7)
*Danny Federici&nbsp;– taustalaulu (kappaleet 1, 2, 4, 6, 7), haitari (kappaleet 2, 4) urut (kappaleet 3, 5), piano (kappale 5)
*Garry Tallent&nbsp;– bassokitara (kappaleet 1-3, 5-7), tuuba (kappaleet 1, 4), taustalaulu (kappale 3)
*David Sancious&nbsp;– piano (kappaleet 2-3, 5-7), klavinetti (kappale 1), sopraanosaksofoni (kappale 1), sähköpiano (kappaleet 2, 3), taustalaulu (kappale 1), urut (kappale 3), Mellotron (kappale 7), jousisovitukset (kappale 7)
*Vini Lopez&nbsp;– rummut, lyömäsoittimet, taustalaulu (kappaleet 1, 3, 7), kornetti (kappale 1)
*Richard Blackwell&nbsp;– lyömäsoittimet (kappaleet 1, 7)
*Albany "Al" Tellone&nbsp;– baritonisaksofoni (kappale 1)
*Suki Lahav – kuoro (kappaleet 2, 5)

## Lähteet
Foroneus

**Foroneus** (, ) oli kreikkalaisessa mytologiassa jokijumala, joka oli Inakhoksen ja nymfi Melian poika. Hänen sisaruksiaan olivat Aigaleus ja Io. Toisen uskomuksen mukaan Foroneus ei olisikaan ollut jokijumala, vaan ensimmäinen Argoksen alueella asunut ihminen, joka keksi myös tulenkäytön – eikä Prometheus, joka yleisemmän version mukaan oli varastanut sen Olympoksen jumalilta. Tämän lisäksi Heran palvonta ja sepäntaidot lasketaan hänen aloittamikseen.

## Foroneus hallitsijana
Foroneus seurasi isäänsä valtakunnan hallitsijana. Hän laajensi valtansa yli koko Peloponnesoksen ja perusti *Foroneian* kuningaskunnan ja perusti kauppasiirtokunnan, josta myöhemmin muodostui Argoksen kaupunki.

Foroneuksella oli kaksi puolisoa: nymfi Teledike, jonka kanssa hänellä oli lapset Niobe ja Apis, ja nymfi Kerdo, jonka kanssa hänellä oli Megaran ensimmäinen kuningas Kar. Kuolemansa jälkeen hänet haudattiin Argokseen, jossa häntä vielä Pausaniaan aikana palvottiin. Hänen poikansa Apis seurasi isäänsä valtaistuimelle.

Isänsä mukaan Io tunnettiin myös nimellä *Foronis*.

## Foroneus jokijumalana
Zeuksen puoliso Hera ja merenjumala Poseidon pyysivät jokijumalia Foroneusta, Asterionia, Kefisosta ja Inakhosta päättämään, kumpi heistä saisi hallita Argolissa. Nämä ratkaisivat kiistan Heran hyväksi, jolloin Poseidon suitsi rangaistukseksi jokien alkulähteet niin, että joet kuivuivat aina silloin, kun pelkät sateet eivät tuoneet tarpeeksi vettä.

## Lähteet
Mommilan kartano

**Mommilan kartano** sijaitsee Hausjärven kunnan koillisosassa Mommilanjärven pohjoisrannalla. Ennen vuotta 2010 kartano sijaitsi Lammin kunnan eteläosassa, mutta Lammin tultua liitetyksi Hämeenlinnaan vuonna 2009, kartanon ympäristö liitettiin Hausjärveen.

Kartano on perustettu 1600-luvun alussa. Sen nykyinen päärakennus on vuodelta 1859, mutta sitä on korjattu ja muutettu useaan kertaan. Kartanon tunnetuin omistaja on ollut Alfred Kordelin, joka surmattiin kartanon lähellä marraskuussa 1917 niin sanottujen Mommilan veritekojen yhteydessä. Kartano on edelleen yksityisomistuksessa

## Lähteet
Anita Ward

**Anita Ward** (s. 20. joulukuuta 1956 Memphis, Tennessee, Yhdysvallat) on afroamerikkalainen poplaulaja.

Ward nousi vuonna 1979 kansainväliseksi listaykköseksi singlellä "Ring My Bell", joka Suomessa tunnetaan myös Vicky Rostin käännösversiona "Soita kelloain". Ward jäi käytännössä yhden hitin ihmeeksi; toinen, huomattavasti vähäisempi menestys tuli singlellä "Don't Drop My Love" (U.S. Pop #87). Tästä huolimatta Ward on jatkanut esiintymisiään 2000-luvulle.
Itämainen lyhytkarva

**Itämainen lyhytkarva** on siamilaistyyppinen kissarotu, josta tunnetaan satoja värimuunnoksia.

## Historia
Risteyttämällä siamilaisia ja muita lyhytkarvoja, saatiin linjakas itämaistyyppinen kissa, jolla ei ollut naamiota. Rotumääritelmä hyväksyttiin 1970-luvun lopulla. Sana itämainen ei tarkoita välttämättä rodun alkuperää, vaan kissan siroa rakennetta, jollainen on itämaisilla kissaroduilla. 

## Luonne
Itämaiset ovat perineet siamilaiskissojen vilkkauden ja uteliaisuuden. Ne ovat rakastettavia ja touhukkaita seuralaisia. 

## Rakenne
* **Vartalo** on keskikokoinen, pitkä, notkea ja hoikka.
* **Häntä** on pitkä, kapea, kärjestä kaventunut teräväksi kärjeksi. 
* **Käpälät** ovat sirot, pienet ja soikeanmuotoiset. 
* **Jalat** ovat pitkät, linjakkaat ja hoikat. 
* **Turkki** on lyhyt, hienonlaatuinen, vartalonmukainen ja sileää. 
* **Pää** on kiilamainen siamilaistyyppinen pää ja pitkä nenä, jonka väri sointuu turkkiin.
* **Silmät** ovat keskikokoiset, mantelinmuotoiset ja vinot. Väri vihreä. Amerikassa hyväksytään joillakin väreillä meripihka, oranssit ja kupari.
* **Korvat** ovat suuret ja teräväkärkiset.

## Värimuunnoksia

Hyväksyttyjä värejä:

* Musta
* Sininen
* Punainen
* Creme
* Hopea
* Cameo
* Suklaasavu
* Lilasavu
* Tabbymuunnokset
* Kilpikonnamuunnokset
*Valkoinen (silmien täytyy olla vihreät, sinisilmäinen valkoinen itämaistyyppinen kissa on valkoinen siamilainen)

## Aiheesta muualla
Oricat Ry
Timantti (albumi)

**Timantti** on Paula Koivuniemen albumi, joka julkaistiin 14. marraskuuta 2007 levymerkillä Edel Records. Se debytoi Suomen virallisen listan sijalla 11. Levy myi kultaa ja palkittiin Emma-gaalassa vuoden iskelmäalbumina. Albumi on myynyt kultalevyn oikeuttavan määrän.

Musiikkitoimittajat valitsivat *Timantin* vuoden 2007 levyksi.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Barbara Krafft

**Barbara Krafft** (1. huhtikuuta 1764 Iglau – 28. syyskuuta 1825 Bamberg) oli saksalainen taidemaalari. 

Krafftin isä oli hovimaalari Johann Nepomuk Steiner, ja Barbara opiskeli alun perin hänen johdollaan. Myöhemmin hän pääsi Wienin taideakatemiaan. Hän meni naimisiin apteekkari Josef Krafftin kanssa, ja vuonna 1792 syntyi poika Johann August, myöhemmin itsekin taidemaalari. 

Krafft lähti Wienistä Salzburgiin ja lopulta Prahaan, jossa hän asui vuoteen 1803. Vuodet 1803–1821 hän vietti Salzburgissa. Hän kuoli 61-vuotiaana Bambergissa. Nykypäivänä taiteilijan tunnetuin työ on vuonna 1819 valmistunut postuumi muotokuva Wolfgang Amadeus Mozartista.
Onyx (joki)

**Onyx** on Etelämantereen pisin joki ja mantereen suurin virtaavan veden esiintymä. Se virtaa McMurdon kuiviin laaksoihin kuuluvassa Wrightin laaksossa runsaan kahdenkymmenen kilometrin matkan idästä länteen. Joki saa alkunsa alemmalta Wrightin jäätiköltä ja sen virtaussuunta on merestä poispäin. Leveä ja matala Onyx kerää laakson maapohjasta runsaasti suoloja ja laskee hypersuolaiseen Lake Vandaan, joskaan joen vesimäärä ei kaikkina vuosina riitä sinne saakka.

Onyx-joessa ei ole kaloja, mutta mikrobitasoista elämää siinä esiintyy.

## Lähteet

## Aiheesta muualla
* 
* Valokuva joesta